„Incendiul se manifesta generalizat la două clădiri alipite. Pompierii militari şi civili lucrează pentru localizarea incendiului”, a transmis ISU Suceava.
Pentru lichidarea incendiului, pompierii militari și civili au intervenit cu nouă autospeciale de stingere, o autoscară de lucru la înălțime și o ambulanță SMURD.
Din fericire, la momentul producerii incendiului, în pensiune nu se afla nicio persoană.
În decembrie 2023, inspectorii de specialitate ai ISU Suceava au închis pensiunea respectivă, iar operatorul economic a fost amendat cu 100.000 lei.